Les Biblioteques Municipals celebren el primer Mercat del Bescanvi de Llibres de l’any
2025-07-24

Serà l’últim dijous de mes, com sempre, però la primera vegada d’aquest nou any. El pròxim 25 de gener, les Biblioteques Municipals tornaran a celebrar una nova edició del Mercat del Bescanvi de Llibres. Entre les 17:30h i les 19:30h de la vesprada, en la planta baixa de la Casa de Cultura, s’obrirà aquest mercat en el qual el personal responsable de les Biblioteques posa una gran selecció de llibres a la disposició dels visitants, mentre que aquests poden adquirir aquells que siguen del seu interès, canviant-los per aquells llibres que ja no vulguen i que porten de les seues cases.

Tot tipus gèneres, novel·les de quantitat d’estils, assajos, poesia, obres de teatre, passant per literatura infantil i juvenil, còmics, llibres de cuina, idiomes, etc. Es tracta d’un gran ventall de literatura amb accés lliure i preu zero per a totes les persones que s’acosten a aquest Mercat del Bescanvi, que ja s’ha convertit en una cita obligada i cada vegada més esperada, per a tots els últims dijous de mes, a Burjassot.